Diari Oficial de la Generalitat Valenciana


Sumari del DOGV 434, del 29-09-1986 (1986/807263)

ORDRE d'11 de setembre de 1986, de la Conselleria d'Agricultura i Pesca, per la qual és convocada una beca per a l'ordenació i sistematització de l'obra de Pasqual Carrión.
----------------------------------------------------------------------------------------------------------------------------------------------------------------------------

### Dades del document

Número de DOGV
:   434

Data del DOGV
:   29-09-1986

Secció del DOGV
:   ALTRES DISPOSICIONS

Número del document
:   1986/807263


Data del document
:   11-09-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre d'11 de setembre de 1986, de la Conselleria d'Agricultura i Pesca, per la qual és convocada una beca per a l'ordenació i sistematització de l'obra de Pasqual Carrión.  
Enguany fa deu anys de la mort de Pasqual Carrión, i amb aquest motiu la Conselleria d'agricultura i Pesca està promovent i organitzant diferents actuacions en homenatge a aquest insigne valencià.  
Una d'aquestes actuacions serà l'ordenació i sistematització de la seua obra, tant la publicada com la inèdita.  
En atenció d'aquests motius,  
ORDENE:  
Article primer  
Per la present Ordre és convocada una beca per a l'ordenació i sistematització de l'obra de Pasqual Carrion.  
Podran optar a les beques els Enginyers agrònoms, Enginyers de Forests, Llicenciats en Ciències Econòmiques i Empresarials i Llicenciats en Històries.  
Article segon  
El període de fruïció de la beca serà de tres mesos a partir de la concessió. La incorporació del seleccionat serà immediata.  
Article tercer  
La beca tindrà una dotació de 65.000 pessetes mensuals, incloent una assegurança d'assistència mèdica per al becari.  
Article quart  
El becari realitzarà aquelles funcions que li seran encomanades pel Servei d'Estudis Agraris i Comunitaris de la Secretaria General, per tal d'ordenar i sistematitzar l'obra de Pasqual Carrión. El temps de dedicació serà de 35 hores setmanals.  
Article cinquè  
Les sol·licituds aniran dirigides a l'Il·lm Sr Secretari General de la Conselleria d'agricultura i Pesca. Hauran de ser presentades al Registre General d'aquesta Conselleria en el termini de 15 dies a comptar des de l'endemà de la publicacià de la present Ordre en el Diari Oficial de la Generalitat Valenciana.  
Juntament amb la sol·licitud s'acompanyarà currículum vitae, en què serà inclós l'expedient acadèmic i tot tipus de mèrits professionals. Hom valorarà el coneixement d'idiomes.  
Només es tindran en compte els mèrits que seran acreditats documentalment.  
Amb l'objete de realitzar la selecció els candidats seran convocats a una entrevista personal.  
Article sisé  
La beca serà concedida per Resolució de la Secretaria General de la Conselleria d'agricultura i Pesca.  
La presentació de sol·licituds implica l'acceptació del contingut d'aquesta convocatòria.  
Article seté  
Les incidències que sorgiran durant el període de fruïció de la beca seran resoltes per aquesta Conselleria, la qual podria revocar-la si s'incomplien les obligacions per part del becari.  
DiSPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
València, 11 de setembre de 1986.  
El Conseller d'agricultura i Pesca,   
LLUIS FONT DE MORA I MONTESINOS